En aircondition er det, som mange af os danskere kender fra en sommerrejse sydpå. Uden for er temperaturerne smeltende, og når man træder ind i en butik, er der næsten koldt, og du kan mærke den kolde, ofte tørre, luft blive blæst ind i lokalet.
En aircondition bruges slet og ret til at køle rummet ned, og den regulerer ikke temperaturen. Har du sat den til 20 grader, bliver den ved med at blæse 20 grader varm luft ud i lokalet - også selv om luften faktisk er nået ned under de 20 grader. Det gør en aircondition dyr i drift, da elforbruget er højt. Det er altså heller ikke den mest klimavenlige løsning.
Fordelen ved en aircondition er, at den køler hurtigt og effektivt.
Et klimaanlæg er en mere avanceret udgave af en aricondtion. Et moderne klimaanlæg gør dig i stand til at styre og stabilisere temperatur og luftfugtighed i særskilte rum i boligen. Det sørger for en stabil, behagelig og jævn temperatur både dag og nat.
Et godt klimaanlæg renser desuden luften for pollen, røg og støv, mindsker risikoen for allergi og giver et sundt indeklima. Anlægget er en lidt dyrere løsning, når det kommer til indkøb og montering. Til gengæld bruger det mindre strøm end en aircondition, og du kan bruge anlægget året rundt, da det også kan bruges til opvarmning.